Լյուբոմիր Իվանովիչ

270px|մինի|Լյուբոմիր Իվանովիչի հուշարձան-կիսանդրին Մլադոնևիցեում (Spomenik Ljubomiru Ivanoviću Gedži u Mladenovcu)

**Լյուբոմիր «Լյուբա» Իվանովիչ** (սերբերեն՝ Љубомир Ивановић․ ), 20-րդ դարի սերբ նկարիչ, սերբական թագավորական ակադեմիայի անդամ։ Համարվում է սերբ առաջին իմպրեսիոնիստներից մեկը։ Բարձր են գնահատվում հատկապես նրա գրաֆիկական աշխատանքները։ Սերբիայում ու նրա սահմաններից դուրս լայն ճանաչման է արժանացել որպես տպավորիչ մատիտանկարների հեղինակ։

## Կենսագրություն
Սովորել է Կիրիլ Կուտլիկի նկարչական դպրոցում, ապա Բետա և Ռիստո Վուկանովիչների դեկորատիվ-կիրառական արվեստների դպրոցում (Բելգրադ, 1899-1905 թթ.)։ Իր աշխատանքներն առաջին անգամ ներկայացրել է 1904 թվականին, հարավսլավական նկարիչների առաջին ցուցահանդեսում։

1905 թվականին մեկնել է Մյունխեն, ընդունվել Անտոն Աժբեի նկարչական մասնավոր դպրոցը, միաժամանակ սովորել տեղի գեղարվեստի ակադեմիայի Kunstgewerbeschule-ում (1905-1909 թթ.)։ Ուսումնառությունն ավարտելով՝ վերադարձել է հայրենիք, աշխատանքի անցել Բելգրադի գիմնազիայում որպես նկարչության ուսուցիչ։

Առաջին համաշխարհային պատերազմի տարիներին եղել է զինվորական հոսպիտալի բուժակ։ Այդ շրջանի նրա լավագույն աշխատանքներից են «Փախուստը» և «Ընկած զինվորը» գծանկարները (1915 թ․)։

Պատերազմից հետո նկարչություն է դասավանդել Բելգրադի արվեստների ու արհեստների դպրոցում՝ պրոֆեսորի կոչումով։ Եղել է Բելգրադում նկարիչների ընկերակցության հիմնադիրներից մեկը (1919 թ․), անդամագրվել է նաև 
«Lada» գեղարվեստական ընկերակցությանը։ 1922 թվականին դարձել է սերբական թագավորական ակադեմիայի (հետագայում՝ գիտությունների և արվեստների սերբական ակադեմիա) անդամ։

1940-1945 թվականներին գրաֆիկայի և գրավյուրայի հաստիքային պրոֆեսոր էր Բելգրադի գեղարվեստի ակադեմիայում։ Իր ողջ կյանքի ընթացքում Լյուբոմիր Իվանովիչն ստեղծել է դեկորատիվ-կիրառական արվեստի նմուշների հարուստ հավաքածու, որը ներկայումս գտնվում է Բելգրադի կիրառական արվեստների թանգարանում։

Նկարչի գործերը պահպանվում ու ցուցադրվում են Սերբիայի մի շարք գեղարվեստական թանգարաններում ու պատկերասրահներում։ Դրանց մի մասն էլ գտնվում է Միլան Յովանովիչ Ստոիմիրովիչի մասնավոր հավաքածուում, ով իր հավաքածուի զգալի մասը կտակել է Սմեդերևոյի թանգարանին։։

## Պատկերասրահ

File:Ljubomir Ivanović - Žena u enterijeru, 1916,.jpg|мини|Կինը ինտրրերոմ, 1916 թ.
File:Ljubomir Ivanović - Soko Banja.jpg|мини|Սոկո Բանյա, 1930 թ.
File:Ljubomir Ivanović - Poprsje žene sa šeširom.jpg|мини|Գլխարկով կինը
File:Ljuba Ivanovic - Portal Ljubostinje, crtez m.jpg|мини|Լյուբոստինիեի պորտալը (Ljubostinje), նախագիծ
File:Ljuba Ivanović (1882-1945) - Bela Crkva, 1937.jpg|мини|Ճերմակ եկեղեցին, 1937
File:Ljuba Ivanović (1882-1945) - Glava, 1920-1922.jpg|мини|Գլուխ, 1920-1922
File:Ljuba Ivanović (1882-1945) - Portret Mladog Muškarca, 1940.jpg|мини|Երիտասարդի դիմանկար, 1940 г.
File:Ljuba Ivanović (1882-1945) - Motiv Iz Južne Srbije, 1936.jpg|мини|Հարավսերբական պատկեր, 1936 г.
File:Lj.Ivanović Tri figure.JPG|мини|Երեք ֆիգուր
File:Lj.Ivanović Drvo.JPG|мини|Ծառ-գրաֆիկա
File:Lj.Ivanović Stare kuće 1938.jpg|мини|Հին տներ, գծապատկեր, 1938 թ.
File:Lj.Ivanović Unutrašnjost manastirske crkve 1938.jpg|мини|Վանական եկեղեցու ինտերիեր, գծապատկեր, 1938 թ.
File:Мотив од Кратово.jpg|мини|Կրատովյան մոտիվ, 1939 թ.
File:Мотив од Битола (Теке).jpg|мини|Տեսարան Բիտոլայից (Տեկե), 1927 թ.
File:Мотив од Охрид.jpg|мини|Օհրիդյան մոտիվ, 1927 թ.


## Տես նաև
* Միխայլո Միլովանովիչ
* Անտոն Աժբե

## Ծանոթագրություններ

## Արտաքին հղումներ
* Выставка рисунков и гравюр Любомира Ивановича в Сане
*Mgb.org.rs
*Arte.rs

Կատեգորիա:Իմպրեսիոնիստ գեղանկարիչներ
Կատեգորիա:Իմպրեսիոնիստներ
Կատեգորիա:Մանկավարժներ
Կատեգորիա:Սերբ նկարիչներ